Deg unnar-agi n tesleḍt n yiwudam aṭas n yimazrayen i d-yessumren tarrayin ara yettwasemrasen ɣef yiwudam, ad d-nebdar tarrayt n “Vladimire PROPP” i yexddem ɣef (Morphologie du conte) maca tarrayt-agi tettwasemres ɣef tmucuha. Syen ad d-naf imazrayennniḍen am “A.J.GREMAS” “BREMOND” d “PHilippe HAMON” …. Nekkenti nefren ad neḍfar tarrayt n “PHilippe HAMON” imi netwalit tesdukkel gar tarrayt-nni n “GRAIMAS” d “PROPP”, imi nutni xeddmen kan ɣef temlilt tamasgant n yiwudam. Maca deg tarrayt n “PHilippe HAMON” awadem d azamul deg ungal, ur d-yeqqar ara kan d acu i d tawuri n uwadem deg taḥkayt, maca yeqqar-d ula d ismawen n yiwudam d uglam-nsenseg yal tama.